
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1495 

1 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση εργαστηρίου Γνωστικής Νευροεπιστήμης 
στο Τμήμα Ψυχολογίας της Φιλοσοφικής Σχο¬ 
λής του Αριστοτελείου Πανεπιστημίου Θεσσα¬ 
λονίκης και καθορισμός του εσωτερικού του κα¬ 
νονισμού. 1 

Μετονομασία Εργαστηρίων του Τμήματος Αγρονό¬ 
μων και Τοπογράφων Μηχανικών της Πολυτεχνι¬ 
κής Σχολής του Αριστοτελείου Πανεπιστημίου 
Θεσσαλονίκης και καθορισμός του εσωτερικού 

τους κανονισμού. 2 

Έγκριση εσωτερικού κανονισμού λειτουργίας του 
Εργαστηρίου Ορυκτολογίας-Πετρολογίας του 
Τμήματος Γεωλογίας και Γεωπεριβάλλοντος της 
Σχολής Θετικών Επιστημών του Εθνικού και Κα- 


ποδιστριακού Πανεπιστημίου Αθηνών. 3 

Διεξαγωγή εξετάσεων για απόκτηση τίτλου Δημο¬ 
τικού Σχολείου. 4 

Μετατροπή Δημοτικού Σχολείου ως Πειραματικού.... 5 


Α ΠΟΦΑΣΕΙ Σ 

Αριθμ. 108553/Β1 (1) 


Ίδρυση εργαστηρίου Γνωστικής Νευροεπιστήμης στο 
Τμήμα Ψυχολογίας της Φιλοσοφικής Σχολής του 
Αριστοτελείου Πανεπιστημίου Θεσσαλονίκης και 
καθορισμός του εσωτερικού του κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του άρθρου 7 παρ. 5 του ν. 1268/1982 
«Για τη δομή και λειτουργία των Ανωτάτων Εκπαιδευ¬ 
τικών Ιδρυμάτων» (Α' 87) όπως η παράγραφος αυτή 
τροποποιήθηκε με το άρθρο 48 παρ. 2 του ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173) και το πρώτο εδάφιο αυτής αντικα- 
ταστάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141). 


2. Τις διατάξεις του άρθρου 4 παρ. 1 εδ. γ του ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
[π.δ. 63/2005 (Α' 98)]. 

4. Τις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων Υφυπουργών του Υπουργείου Εθνικής Παιδείας 
και Θρησκευμάτων» (Β' 608). 

5. Τις διατάξεις της υπ’ αριθμ. 37930/Δ10Ε1264/14.10.2005 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

6. Τη σύμφωνη γνώμη της Γενικής Συνέλευσης του 
Τμήματος Ψυχολογίας της Φιλοσοφικής Σχολής του 
Αριστοτελείου Πανεπιστημίου Θεσσαλονίκης (συνεδρί¬ 
αση 123/12.12.2002). 

7. Το γεγονός ότι από την εφαρμογή των διατάξεων 
της παρούσης απόφασης προκαλείται δαπάνη ύψους 
2.500,00 ΕΥΡΩ περίπου για το έτος 2005, και 3.000 ΕΥΡΩ 
περίπου για κάθε επόμενο οικονομικό έτος. Η ανωτέρω 
δαπάνη, όσον αφορά το τρέχον οικονομικό έτος, θα 
βαρύνει τον προϋπολογισμό του Αριστοτελείου Πανε¬ 
πιστημίου Θεσσαλονίκης (ΚΑΕ 4121), κατά δε την επόμε¬ 
νη πενταετία, 2006-2010, αναμένεται να εξοικονομηθεί 
κατά ένα μέρος της από ίδιους πόρους του εργαστηρί¬ 
ου κατά τα προβλεπόμενα στο άρθρο 6 της παρούσης 
απόφασης κατά δε το υπόλοιπο μέρος αυτής, θα κα¬ 
λύπτεται από τις πιστώσεις που θα εγγράφονται στον 
προϋπολογισμό του Πανεπιστημίου, χωρίς αύξηση της 
κρατικής επιχορήγησης προς αυτό. Επίσης προκαλείται 
ενδεχόμενη δαπάνη σε βάρος του προϋπολογισμού του 
Αριστοτελείου Πανεπιστημίου Θεσσαλονίκης, από την 
κάλυψη εξόδων οργάνωσης σεμιναρίων και διαλέξεων 
από το Εργαστήριο Γνωστικής Νευροεπιστήμης. Η εν 
λόγω δαπάνη, το ύψος της οποίας εξαρτάται από πραγ¬ 
ματικά γεγονότα, θα καλύπτεται από τις πιστώσεις που 
διατίθενται στο Εργαστήριο Γνωστικής Νευροεπιστήμης 
του ανωτέρω Πανεπιστημίου, αποφασίζουμε: 

Άρθρο 1 
Ίδρυση 

1. Ιδρύεται στο Τμήμα Ψυχολογίας της Φιλοσοφικής 
Σχολής του Αριστοτελείου Πανεπιστημίου Θεσσαλονί- 

κης Εργαστήριο Γνωστικής Νευροεπιστήμης το οποίο 
καλύπτει εκπαιδευτικές και ερευνητικές ανάγκες στα 
γνωστικά αντικείμενα της Πειραματικής Ψυχολογίας, 
της Γνωστικής Ψυχολογίας, της Ψυχολογίας της Γλώσ¬ 
σας, της Νευροψυχολογίας και της Ψυχοφυσιολογίας, 
που ανήκουν στις ευρύτερες περιοχές της Πειραματικής 
Ψυχολογίας, της Γνωστικής Ψυχολογίας και Γνωστικής 
Νευροεπιστήμης. 

2. Το Εργαστήριο ανήκει στον Τομέα Πειραματικής και 
Γνωστικής Ψυχολογίας. 

Αρθρο 2 
Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του 
Τμήματος Ψυχολογίας της Φιλοσοφικής Σχολής καθώς 
και άλλων τμημάτων του Αριστοτελείου Πανεπιστημί¬ 
ου Θεσσαλονίκης σε θέματα που εμπίπτουν στα αντι¬ 
κείμενα δραστηριότητας του εργαστηρίου όπως αυτά 
προσδιορίζονται στο άρθρο 1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και 
αλληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων 
αναγνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο π.δ. 159/1984 (Α' 53). 

Αρθρο 3 
Προσωπικό 

Το εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ψυχολογίας της Φιλοσοφικής Σχολής, που το γνωστικό 
αντικείμενο της θέσης που κατέχουν εμπίπτει στα διδα¬ 
κτικά και ερευνητικά αντικείμενα του εργαστηρίου, από 
μέλη του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονι¬ 
κού προσωπικού και του διοικητικού προσωπικού που 
τοποθετούνται στο εργαστήριο με τη διαδικασία των 
άρθρων 4 παρ. 1 (δ) του ν. 2083/1992 και 13 παρ. 3β του 
ν. 2817/2000 (Α' 78) αντίστοιχα. 

Αρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ψυχολογίας της Φιλοσοφικής Σχολής του Αριστοτε- 
λείου Πανεπιστημίου Θεσσαλονίκης που ορίζεται με 
τη διαδικασία των διατάξεων του άρθρου 28 παρ. 22 
του ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι- 
ακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γ ενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρησή του, η 
μέριμνα για τη στελέχωση, την οικονομική διαχείριση 


και την κατανομή των χώρων του εργαστηρίου, η ει¬ 
σήγηση στη Γενική Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό και η υπογραφή κάθε εγγράφου. 

Αρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Αριστο- 
τελείου Πανεπιστημίου Θεσσαλονίκης και σε χώρους 
που παραχωρούνται σ’ αυτό για την εγκατάσταση των 
οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκή¬ 
σεων και των ερευνητικών προγραμμάτων. Στο χώρο 
εγκατάστασης τοποθετείται πινακίδα με τον τίτλο του 
εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και την προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με τα άρ¬ 
θρα 18 ν. 1268/1982, 5 του π.δ. 407/1980 (Α' 112) και 2 παρ. 
I εδ. δ' του ν. 1674/1986 (Α' 203), όπως αυτά ισχύουν. 

Αρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984. 

δ. Τις πιστώσεις που διατίθενται από το Τμήμα Ψυ¬ 
χολογίας της Φιλοσοφικής Σχολής του Αριστοτελείου 
Πανεπιστημίου Θεσσαλονίκης με τη διαδικασία του άρ¬ 
θρου 4 παρ. 1ε του ν. 2083/1992. 

ε. Τις κληρονομιές, τις δωρεές και τις κληροδοσί¬ 
ες που καταλείπονται στο Αριστοτέλειο Πανεπιστήμιο 
Θεσσαλονίκης για τους σκοπούς του εργαστηρίου. 

Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό- 

λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχομένων εγγράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2005 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 43769/Β1 (2) 

Μετονομασία Εργαστηρίων του Τμήματος Αγρονόμων 
και Τοπογράφων Μηχανικών της Πολυτεχνικής Σχο¬ 
λής του Αριστοτελείου Πανεπιστημίου Θεσσαλονίκης 
και καθορισμός του εσωτερικού τους κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η παράγραφος αυτή τροποποιήθηκε 
με το άρθρο 48 παρ. 2 του ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

β) Του άρθρου 4, παρ. 1, εδ. γ' του ν. 2083/1992, «Εκ¬ 
συγχρονισμός της Ανωτάτης Εκπαίδευσης» (Α'159). 

γ) Του άρθρου 90 του Κώδικα Νομοθεσίας για την 
κυβέρνηση και τα κυβερνητικά όργανα [π.δ. 63/2005 (Α' 
98)]. 

2. Τις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμο¬ 
διοτήτων των Υφυπουργών του Υπουργείου Εθνικής 
Παιδείας και Θρησκευμάτων» (Β' 608). 

3. Τις διατάξεις της υπ’ αριθμ. 37930/ΔΙΟΕ 1264/ 
14.10.2005 απόφασης του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδι¬ 
οτήτων των Υφυπουργών Οικονομίας και Οικονομικών» 
(Β' 1432). 

4. Τη σύμφωνη γνώμη της Γενικής Συνέλευσης του 
Τμήματος Αγρονόμων και Τοπογράφων Μηχανικών, της 
Πολυτεχνικής Σχολής του Αριστοτέλειου Παν/μίου Θεσ¬ 
σαλονίκης (συνεδρίαση 6η/15.2.2005). 


5. Το γεγονός ότι από την εφαρμογή των διατάξεων 
της παρούσας απόφασης προκαλείται ενδεχόμενη δα¬ 
πάνη σε βάρος του προϋπολογισμού του Αριστοτελείου 
Πανεπιστημίου Θεσσαλονίκης, από την κάλυψη εξόδων 
οργάνωσης συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων, καθώς και από την πρόσκληση Ελλήνων 
και ξένων αναγνωρισμένων επιστημόνων. Η εν λόγω 
δαπάνη εξαρτάται από πραγματικά γεγονότα και θα 
καλύπτεται κατά ένα μέρος της από ίδιους πόρους των 
Εργαστηρίων, κατά τα προβλεπόμενα από το άρθρο 6 
της παρούσας απόφασης, κατά δε το υπόλοιπο μέρος 
αυτής θα καλύπτεται από τις πιστώσεις που διατίθενται 
στα Εργαστήρια από το Τμήμα Αγρονόμων και Τοπο¬ 
γράφων Μηχανικών του Αριστοτελείου Πανεπιστημίου 
Θεσσαλονίκης, χωρίς αύξηση της κρατικής επιχορήγη¬ 
σης προς το Πανεπιστήμιο αυτό, αποφασίζουμε: 

Αρθρο 1 

Μετονομασία Εργαστηρίων - Καθορισμός της 

Επιστημονικής και Ερευνητικής τους Περιοχής 

Τα ακόλουθα Εργαστήρια της Πολυτεχνικής Σχολής 
του Αριστοτελείου Πανεπιστημίου Θεσσαλονίκης, τα 
οποία κατανεμήθηκαν στο τμήμα Αγρονόμων και Το¬ 
πογράφων Μηχανικών της Σχολής αυτής με την αρ. 
Β1/107/1.2.1983 απόφαση του Υπουργού Εθνικής Παιδείας 
και Θρησκευμάτων (Β' 73), μετονομάζονται, κατανέμο- 
νται σε Τομείς και καθορίζεται το γνωστικό τους αντι¬ 
κείμενο ως εξής: 

1. Το Εργαστήριο Γεωδαιτικής Αστρονομίας, το οποίο 
ιδρύθηκε με το β.δ. 706 της 24.10.1962/2.11.1962 (Α' 176) με¬ 
τονομάζεται σε Εργαστήριο Γεωδαιτικών Μεθόδων και 
Δορυφορικών Εφαρμογών. Το Εργαστήριο κατανέμεται 
στον Τομέα Γεωδαισίας και Τοπογραφίας. Επιστημονική 
και ερευνητική περιοχή του Εργαστηρίου αποτελεί ο 
ευρύτερος χώρος της Γεωμετρικής και Δορυφορικής 
Γεωδαισίας (συλλογή, ανάλυση και συνόρθωση παρα¬ 
τηρήσεων και γεωδαιτικών δικτύων, προσδιορισμός συ¬ 
ντεταγμένων με δορυφορικές μεθόδους και εφαρμογές, 
γεωδαιτικές απεικονίσεις, συστήματα αναφοράς, παρα¬ 
κολούθηση μικρομετακινήσεων του γήινου φλοιού και 
μεγάλων τεχνικών έργων με σύγχρονες γεωδαιτικές και 
δορυφορικές μεθόδους), τόσο σε αναλυτικό, θεωρητικό, 
υπολογιστικό όσο και σε πειραματικό επίπεδο. 

2. Το Εργαστήριο Φωτογραμμετρίας το οποίο ιδρύ¬ 
θηκε με το β.δ. 706 της 24.10.1962/2.11.1962 (Α' 176) μετο¬ 
νομάζεται σε Εργαστήριο Φωτογραμμετρίας και Τηλε¬ 
πισκόπησης. Το Εργαστήριο κατανέμεται στον Τομέα 
Κτηματολογίου, Φωτογραμμετρίας και Χαρτογραφίας. 
Επιστημονική και ερευνητική περιοχή του Εργαστηρί¬ 
ου αποτελεί ο ευρύτερος χώρος της εγγύς και από 
αέρα Φωτογραμμετρίας και της Τηλεπισκόπησης , της 
οπτικοποίησης των αποτελεσμάτων τους καθώς και 
της σύνδεσής τους με άλλα δεδομένα τόσο σε αναλυ¬ 
τικό, θεωρητικό, υπολογιστικό όσο και σε πειραματικό 
επίπεδο. 

3. Το Εργαστήριο Κτηματολογίου και Αναδασμού, το 
οποίο ιδρύθηκε με το π.δ. 434/1976 (Α' 165), μετονομά¬ 
ζεται σε Εργαστήριο Κτηματολογίου και Συστημάτων 
Γεωγραφικών Πληροφοριών. Το Εργαστήριο κατανέ- 
μεται στον Τομέα Κτηματολογίου, Φωτογραμμετρίας 
και Χαρτογραφίας. Γνωστική περιοχή του Εργαστηρί¬ 
ου αποτελεί το ευρύτερο αντικείμενο της Γεωπληρο- 
φορικής που συνδυάζει το φυσικό και ανθρωπογενές 

περιβάλλον με επιμέρους κατευθύνσεις στους τομείς 
του Κτηματολογίου και των Συστημάτων Γεωγραφικών 
Πληροφοριών και συγκεκριμένα: α) όσον αφορά στο 
Κτηματολόγιο τις τεχνικές και μεθόδους κτηματολο¬ 
γίων αποτυπώσεων, την καταγραφή και διαχείριση 
των δικαιωμάτων που ασκούνται στη γη, των ειδικών 
Κτηματολογίων, των κτηματολογικών βάσεων δεδο¬ 
μένων και των προδιαγραφών τους, της ενημέρωσης 
του Κτηματολογίου (με την ανάπτυξη συστημάτων και 
διαδικασιών για τη συνεχή παρακολούθηση χωρικών και 
περιγραφικών κτηματολογικών μεταβολών), τις μεθό¬ 
δους και διαδικασίες εκτίμησης ακινήτων, την αξιοποί¬ 
ηση των συστημάτων γεωγραφικών πληροφοριών στο 
Κτηματολόγιο και τις εκτιμήσεις ακινήτων και β) όσον 
αφορά στα Συστήματα Γ εωγραφικών Πληροφοριών τη 
μοντελοποίηση και ανάλυση του γεωγραφικού χώρου 
για τη δημιουργία ευέλικτων δομών χωρικών δεδομένων 
με έμφαση στη χωρική χρονική συνιστώσα στις δύο και 
τρεις διαστάσεις, τις βάσεις χωρικών δεδομένων, την 
οπτικοποίηση των χωρικών δεδομένων σε περιβάλλον 
ΘΑϋ/615, την ανάπτυξη των γεωγραφικών οντολογιών, 
την ανάπτυξη αλγορίθμων για την τεχνολογία των 013 
και της λήψης και επεξεργασίας αποφάσεων. 

4. Το Εργαστήριο Γεωργικής Υδραυλικής το οποίο 
ιδρύθηκε με το ΠΔ 434/1976 (Α’ 165), μετονομάζεται σε 
Εργαστήριο Υδραυλικών Έργων και Διαχείρισης Περι¬ 
βάλλοντος. Το Εργαστήριο κατανέμεται στον Τομέα Συ¬ 
γκοινωνιακών και ΥδραυλικώνΈργων. Το γνωστικό αντι¬ 
κείμενο του Εργαστηρίου καθορίζεται ως εξήςύΕρευνα 
που αφορά την ανάπτυξη και διατήρηση των υδατικών 
και εδαφικών πόρων και έργων και έρευνα που αφορά 
σε έργα διαχείρισης περιβάλλοντος. Η εν λόγω έρευνα 
περιλαμβάνει πειραματικές διαδικασίες εργαστηρίου 
και πεδίου, καθώς και θεωρητική έρευνα. 

Αρθρο 2 
Σκοπός 

Κάθε εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τμή¬ 
ματος Αγρονόμων και Τοπογράφων Μηχανικών, καθώς 
και άλλων τμημάτων του Αριστοτέλειου Παν/μίου Θεσ¬ 
σαλονίκης, σε θέματα που εμπίπτουν στο αντικείμενο 
δραστηριότητας του οικείου εργαστηρίου, όπως αυτό 
προσδιορίζεται στο άρθρο 1 της παρούσης. Τα διδα¬ 
σκόμενα προπτυχιακά και μεταπτυχιακά μαθήματα που 
εμπίπτουν στην επιστημονική περιοχή κάθε Εργαστηρί¬ 
ου καθορίζονται με απόφαση της Γ ενικής Συνέλευσης 
του οικείου Τομέα. 

2. Την υποστήριξη των ερευνητικών αναγκών του 
Τμήματος γενικά και ειδικότερα σε θέματα της επι¬ 
στημονικής περιοχής του οικείου Εργαστηρίου και τη 
διεξαγωγή και προώθηση της εργαστηριακής έρευνας 
στα θέματα αυτά. 

3. Τη δημιουργία θεωρητικής επιστημονικής και τε¬ 
χνολογικής υποδομής για βελτίωση του διδακτικού και 
γενικότερα του εκπαιδευτικού καθώς και του ερευνη¬ 
τικού έργου σε θέματα της επιστημονικής περιοχής 
κάθε Εργαστηρίου. 

4. Την εκπόνηση ερευνητικών προγραμμάτων σε όλα 
τα συναφή πεδία της επιστημονικής περιοχής κάθε Ερ¬ 
γαστηρίου, αυτοτελώς ή σε συνεργασία με άλλα τμή¬ 
ματα του ΑΠΘ ή άλλα εκπαιδευτικά, επιστημονικά και 


ερευνητικά ιδρύματα της χώρας και του εξωτερικού, 
καθώς και δημόσιους και ιδιωτικούς φορείς και οργα¬ 
νισμούς της χώρας και του εξωτερικού. 

5. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλ¬ 
λοδαπής, εφόσον οι επιστημονικοί στόχοι συμπίπτουν, 
συμβαδίζουν και αλληλοσυμπληρώνονται με εκείνους 
του οικείου εργαστηρίου. 

6. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων, καθώς και την πρόσκληση ελλήνων και 
ξένων αναγνωρισμένων επιστημόνων. 

7. Την παροχή υπηρεσιών σε ιδιώτες κατά τα προβλε- 
πόμενα στο π.δ. 159/1984 (Α' 53). 

Αρθρο 3 
Προσωπικό 

Το εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Αγρονόμων και Τοπογράφων Μηχανικών, των οποίων 
το γνωστικό αντικείμενο εμπίπτει στα διδακτικά και 
ερευνητικά αντικείμενα του οικείου εργαστηρίου, από 
μέλη του Ειδικού Τεχνικού Εργαστηριακού Προσωπικού 
(Ε.Τ.Ε.Π.), καθώς και από μέλη του λοιπού επιστημονι¬ 
κού προσωπικού και του διοικητικού προσωπικού που 
τοποθετούνται στο εργαστήριο με τη διαδικασία των 
άρθρων 4 παρ. 1 (δ) του ν. 2083/1992 και 13 παρ. 3β του 
ν. 2817/2000 (Α' 78) αντίστοιχα. 

Αρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Αγρονόμων και Τοπογράφων Μηχανικών του Α.Π.Θ. που 
ορίζεται με τη διαδικασία των διατάξεων του άρθρου 
28 παρ. 22 του ν. 2083/1992. 

2. Ο διευθυντής κάθε εργαστηρίου ασκεί τις αρμο¬ 
διότητες που ορίζονται στο άρθρο 7 του ν. 1268/1982 
μεταξύ των οποίων περιλαμβάνονται ο συντονισμός του 
διδακτικού (προπτυχιακού-μεταπτυχιακού) και ερευνητι¬ 
κού έργου του εργαστηρίου, η κατάρτιση και η υποβολή 
στη Γενική Συνέλευση του Τμήματος του ετήσιου προ¬ 
γράμματος λειτουργίας του εργαστηρίου και η μέριμνα 
για την τήρησή του, η μέριμνα για τη στελέχωση, την 
οικονομική διαχείριση και την κατανομή των χώρων 
του εργαστηρίου, η εισήγηση στη Γενική Συνέλευση 
του Τμήματος για τον ορισμό των υπευθύνων για τα 
αναλώσιμα υλικά και τον κινητό εξοπλισμό και η υπο¬ 
γραφή κάθε εγγράφου. 

Αρθρο 5 

Εγκατάσταση-Λειτουργία 

1. Κάθε εργαστήριο λειτουργεί κατά τις εργάσιμες 
ημέρες και ώρες, σύμφωνα με τον κανονισμό του Αρι- 
στοτέλειου Πανεπιστημίου Θεσσαλονίκης και σε χώρους 
που παραχωρούνται σ’ αυτό για την εγκατάσταση των 
οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκή¬ 
σεων και των ερευνητικών προγραμμάτων. Στο χώρο 
εγκατάστασης τοποθετείται πινακίδα με τον τίτλο του 
εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο οικείο εργαστήριο στο 
πλαίσιο ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία κάθε εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και την προστασία των οργάνων και 
εγκαταστάσεων του οικείου εργαστηρίου από βλάβες. 

4. Η χρησιμοποίηση ειδικών οργάνων κάθε εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες κάθε εργαστηρίου, σύμφωνα με τα άρ¬ 
θρα 18 ν. 1268/1982, 5 του π.δ. 407/1980 (Α' 112) και 2 παρ. 
1 εδ. δ' του ν. 1674/1986 (Α' 203) όπως αυτά ισχύουν. 

Αρθρο 6 

Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984. 

δ. Τις πιστώσεις που διατίθενται από το Τμήμα Αγρο¬ 
νόμων και Τοπογράφων Μηχανικών του Αριστοτέλειου 
Πανεπιστημίου Θεσσαλονίκης, με τη διαδικασία του 
άρθρου 4 παρ. 1ε του ν. 2083/1992. 

ε. Τις κληρονομιές, τις δωρεές και τις κληροδοσί¬ 
ες που καταλείπονται στο Αριστοτέλειο Πανεπιστήμιο 
Θεσσαλονίκης για τους σκοπούς κάθε εργαστηρίου. 

Αρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα 
ακόλουθα βιβλία και στοιχεία: βαθμολόγιο φοιτητών, 
βιβλίο περιουσιακών στοιχείων, φάκελος οικονομικών 
στοιχείων κάθε έτους, κατάλογος επιστημονικών βιβλί¬ 
ων, περιοδικών και οργάνων, αρχείο ερευνητικών προ¬ 
γραμμάτων, βιβλίο μεταβολών προσωπικού, πρωτόκολλο 
εισερχομένων και εξερχομένων εγγράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 


Αρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2005 

οι ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 38697/Β1 

(3) 

Έγκριση εσωτερικού κανονισμού λειτουργίας του Ερ¬ 
γαστηρίου Ορυκτολογίας - Πετρολογίας του Τμήμα¬ 
τος Γεωλογίας και Γεωπεριβάλλοντος της Σχολής 
Θετικών Επιστημών του Εθνικού και Καποδιστριακού 
Πανεπιστημίου Αθηνών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις: 

α) Του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α'87) όπως η παράγραφος αυτή τροποποιήθηκε 
με το άρθρο 48 παρ. 2 του ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ’ της παρ. 22 του άρθρου 13 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

β) Του άρθρου 4, παρ. 1, εδ. γ' του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159). 

γ) Του άρθρου 90 του Κώδικα Νομοθεσίας για την κυβέρ¬ 
νηση και τα κυβερνητικά όργανα [π.δ. 63/2005 (Α' 98)]. 

δ) Της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

ε) Της υπ’ αριθμ. 37930/ΔΙΟΕ 1264/14.10.2005 απόφασης 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 1432). 

2. Τη σύμφωνη γνώμη της Γενικής Συνέλευσης του 
Τμήματος Γεωλογίας και Γεωπεριβάλλοντος της Σχολής 
Θετικών Επιστημών του Εθνικού και Καποδιστριακού 
Πανεπιστημίου Αθηνών (συνεδρίαση 3η/4.3.2003). 

3. Το γεγονός ότι από την εφαρμογή των διατάξεων 
της παρούσης απόφασης προκαλούνται οι ακόλουθες 
δαπάνες: 

α) Επί του προϋπολογισμού του Εθνικού και Καποδι- 
στριακού Πανεπιστημίου Αθηνών: 

Ενδεχόμενη δαπάνη από την κάλυψη εξόδων οργά¬ 
νωσης σεμιναρίων και διαλέξεων από το Εργαστήριο 
Ορυκτολογίας- Πετρολογίας. Η εν λόγω δαπάνη, το 
ύψος της οποίας εξαρτάται από πραγματικά γεγονότα, 
θα καλύπτεται από τις πιστώσεις που διατίθενται στο 
εν λόγω εργαστήριο από το Τ μήμα Γ εωλογίας και Γ ε- 
ωπεριβάλλοντος του ανωτέρω Πανεπιστημίου. 

β) Επί του προϋπολογισμού του Δήμου Νέστορος 
(Ο.Τ.Α. α' βαθμού): 

Δαπάνη ύψους 92.000 ευρώ περίπου για το έτος 2005 
και 10.000 ευρώ περίπου για κάθε επόμενο οικονομικό 
έτος. Η δαπάνη του τρέχοντος έτους αναμένεται να 
καλυφθεί από τις χορηγίες ιδιωτικών φορέων προς τον 
προϋπολογισμό του Δήμου, η δε δαπάνη για καθένα 
από τα επόμενα οικονομικά έτη θα καλύπτεται από τις 
πιστώσεις που θα εγγράφονται κατ’ έτος προς τούτο 
στον προϋπολογισμό του Δήμου, αποφασίζουμε: 

Αρθρο 1 
Αντικείμενο 

1. Το Εργαστήριο Ορυκτολογίας και Πετρολογίας που 
κατανεμήθηκε στο Τμήμα Γεωλογίας και Γεωπεριβάλ- 
λοντος της Σχολής Θετικών Επιστημών του Εθνικού 
και Καποδιστριακού Πανεπιστημίου Αθηνών με την υπ’ 
αριθμ. Β1/109/1.2.1983 (Β' 83) υπουργική απόφαση, καλύ¬ 
πτει εκπαιδευτικές και ερευνητικές ανάγκες στα γνω¬ 
στικά αντικείμενα της Ορυκτολογίας, της Κρυσταλλο¬ 
γραφίας, της Πετρολογίας (πυριγενή, μεταμορφωμένα, 
ιζηματογενή πετρώματα), της ηφαιστειολογίας, της ορυ- 
κτοχημείας και πετροχημείας, της γεωχρονολόγησης 
και της πειραματικής ορυκτολογίας και πετρολογίας. 

2. Στο εν λόγω Εργαστήριο οργανώνεται και λειτουρ¬ 
γεί Μονάδα με την ειδικότερη επωνυμία: «Εθνικό και 
Καποδιστριακό Πανεπιστήμιο Αθηνών. Κέντρο Ορυκτο- 
λογικών και Πατρολογικών Ερευνών και Εκπαίδευσης» 
με έδρα το Δήμο Νέστορος του Νομού Μεσσηνίας. 

Αρθρο 2 
Σκοπός 

Α. Το εργαστήριο Ορυκτολογίας και Πετρολογίας του 
Τμήματος Γεωλογίας και Γεωπεριβάλλοντος της Σχολής 
Θετικών Επιστημών του Εθνικού και Καποδιστριακού 
Πανεπιστημίου Αθηνών μετά της Μονάδας αυτού έχει 
ως σκοπό: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του 
Τμήματος Γεωλογίας και Γεωπεριβάλλοντος καθώς 
και άλλων τμημάτων του Εθνικού και Καποδιστριακού 
Πανεπιστημίου Αθηνών σε θέματα που εμπίπτουν στα 
αντικείμενα δραστηριότητας του εργαστηρίου όπως 
αυτά προσδιορίζονται στο άρθρο 1 της παρούσης. 

2. Την ανάπτυξη προγραμμάτων διδασκαλίας και επι¬ 
στημονικής έρευνας για μεταπτυχιακούς φοιτητές στο 
πλαίσιο των γνωστικών αντικειμένων, όπως αυτά προσ¬ 
διορίζονται στο άρθρο 1 της παρούσης, τη μετάδοση 
ακαδημαϊκά καλλιεργούμενης γνώσης στην πανεπιστη¬ 
μιακή κοινότητα αλλά και γενικότερα στην ευρύτερη 
κοινωνία, τη δημιουργία και ανάπτυξη δραστηριοτήτων 
για τη συντήρηση του υλικού τους σε ανάλογα εργαστή¬ 
ρια καθώς και τη συνεργασία με συγγενείς οργανισμούς 
του εσωτερικού ή του εξωτερικού. 

3. Τη διεξαγωγή βασικής και εφαρμοσμένης έρευνας, 
την ανάπτυξη εφαρμογών σχετικών με τις ανάγκες της 
χώρας και τη δημιουργία προϋποθέσεων για τη σύνδε¬ 
ση των Τμημάτων με την ελληνική βιομηχανία και την 
επιδίωξη συνεργασίας στον τομέα της έρευνας με μέλη 
των Τμημάτων του Πανεπιστημίου Αθηνών ως επίσης 
και λοιπών Ανώτατων Εκπαιδευτικών Ιδρυμάτων. 

4. Τη συνεργασία κάθε μορφής με’κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και 
αλληλοσυμπληρώνονται με εκείνους του εργαστηρίου. 


5. Τη διοργάνωση διαλέξεων, σεμιναρίων, συμποσί¬ 
ων, εκθέσεων, εκπαιδευτικών, ερευνητικών, τοπικών ή 
περιφερειακών προγραμμάτων και άλλων εκδηλώσεων 
που κρίνεται ότι βοηθούν στη διάδοση της γνώσης που 
αντιπροσωπεύει το αντικείμενο τους και την ανάδειξη 
και προστασία των γεωλογικών σχηματισμών του Ελ- 
λαδικού χώρου και την πρόσκληση προσωπικοτήτων και 
επιστημόνων που η ειδικότητα τους είναι παρόμοια με 
το γνωστικό αντικείμενο του εργαστηρίου. 

6. Την παροχή υπηρεσιών σε ιδιώτες κατά τα προβλε- 
πόμενα στο π.δ. 159/1984 (Α' 53). 

Για την εξυπηρέτηση των ειδικότερων σκοπών του 
το εργαστήριο: 

α) πραγματοποιεί, γεωλογικές έρευνες για τη μελέτη 
και αξιοποίηση των πατρολογικών σχηματισμών ιδιαί¬ 
τερα σημαντικού ενδιαφέροντος, τα οποία ανήκουν σε 
διάφορες γεωλογικές εποχές, 

β) δημιουργεί διδακτικές και ερευνητικές συλλογές 
σχετικών δειγμάτων πετρωμάτων, από τη χώρα και το 
εξωτερικό, πανομοιότυπων αντιγράφων ορυκτών, καθώς 
και σχετικού εποπτικού υλικού, που διατηρεί σε ειδικά 
διαμορφωμένους χώρους φύλαξης, 

γ) δέχεται με μόνιμο ή πρόσκαιρο δανεισμό, αντικεί¬ 
μενα άλλων εργαστηρίων τα οποία εκθέτει και μελετά 
στους χώρους του. 

Αρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Γεωλο¬ 
γίας και Γ εωπεριβάλλοντος που το γνωστικό αντικείμε¬ 
νο της θέσης που κατέχουν εμπίπτει στα διδακτικά και 
ερευνητικά αντικείμενα του εργαστηρίου, από μέλη του 
Ειδικού Τεχνικού Εργαστηριακού Προσωπικού (Ε.Τ.Ε.Π.) 
καθώς και από μέλη του λοιπού επιστημονικού προσωπι¬ 
κού και του διοικητικού προσωπικού που τοποθετούνται 
στο εργαστήριο με τη διαδικασία των άρθρων 4 παρ. 1 
(δ) του ν. 2083/1992 και 13 παρ. 3β του ν. 2817/2000 (Α' 
78) αντίστοιχα. 

Ειδικότερα για την εκπλήρωση των σκοπών της Μο¬ 
νάδας του εργαστηρίου διατίθεται επιστημονικό, διοι¬ 
κητικό, τεχνικό προσωπικό και προσωπικό φύλαξης, που 
τοποθετείται σε αυτή και επικουρείται και από μέλη 
Δ.Ε.Π. του ως άνω Τμήματος στο οποίο ανήκει. 

Αρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Γ εωλογίας και Γ εωπεριβάλλοντος του Εθνικού και Κα- 
ποδιστριακού Πανεπιστημίου Αθηνών που ορίζεται με 
τη διαδικασία των διατάξεων του άρθρου 28 παρ. 22 
του ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι- 
ακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γ ενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρηση του, η 
μέριμνα για τη στελέχωση, την οικονομική διαχείριση 
και την κατανομή των χώρων του εργαστηρίου, η ει¬ 
σήγηση στη Γενική Συνέλευση του Τμήματος για τον 

ορισμό των υπευθύνων για τα αναλώσιμα υλικά και τον 
κινητό εξοπλισμό και η υπογραφή κάθε εγγράφου. 

Άρθρο 5 

Εγκατάσταση-Αειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Εθνικού 
και Καποδιστριακού Πανεπιστημίου Αθηνών και σε χώ¬ 
ρους που παραχωρούνται σ’ αυτό για την εγκατάσταση 
των οργάνων και του λοιπού τεχνικού εξοπλισμού που 
είναι αναγκαίος για τη διενέργεια των εργαστηριακών 
ασκήσεων και των ερευνητικών προγραμμάτων. Στο 
χώρο εγκατάστασης τοποθετείται πινακίδα με τον τίτλο 
του εργαστηρίου. 

2. Η Μονάδα στεγάζεται σε ειδικά διαμορφωμένους 
χώρους που έχουν παραχωρηθεί στο Δήμο Νέστορος 
του Νομού Μεσσηνίας και σε κάθε περίπτωση, σε χώ¬ 
ρους όπου τη διαχείριση έχει το Πανεπιστήμιο. 

3. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

4. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

5. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίηση τους, στην κατάσταση που είχαν παραδοθεί. 

6. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με τα άρ¬ 
θρα 18 ν. 1268/1982, 5 του π.δ. 407/1980 (Α' 112) και 2 παρ. 
1 εδ. δ' του ν. 1674/1986 (Α' 203), όπως αυτά ισχύουν. 

Αρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

δ Τις πιστώσεις που διατίθενται από το Τμήμα Γεω¬ 
λογίας και Γεωπεριβάλλοντος του Εθνικού και Καποδι- 
στριακού Πανεπιστημίου Αθηνών με τη διαδικασία του 
άρθρου 4 παρ. 1ε του ν. 2083/1992. 

ε. Τις κληρονομιές, τις δωρεές και τις κληροδοσίες 
που καταλείπονται στο Εθνικό και Καποδιστριακό Πανε¬ 
πιστήμιο Αθηνών για τους σκοπούς του εργαστηρίου. 


Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχομένων εγγράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2005 

οι ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ. Φ.7/183/112594/1 I 

(4) 

Διεξαγωγή εξετάσεων για απόκτηση τίτλου Δημοτι¬ 
κού Σχολείου. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την παρ. 5, άρθρο 9 του π.δ. 201/1998 (ΦΕΚ 161 Α'). 

2. Το π.δ. 121/1995 (ΦΕΚ 75 Α'), αποφασίζουμε: 

Εγκρίνουμε τη διενέργεια απολυτηρίων εξετάσεων 

για το σχολικό έτος 2005-2006, για ανήλικους μαθητές 
που έχουν ηλικία μεγαλύτερη απ’ αυτή που αντιστοιχεί 
στην ΣΤ' τάξη του Δημοτικού Σχολείου και δεν υπερ¬ 
βαίνει το όριο ηλικίας της υποχρεωτικής φοίτησης και 
επιθυμούν να αποκτήσουν απολυτήριο τίτλο Δημοτικού 
Σχολείου. 

Οι γονείς ή οι κηδεμόνες των ανήλικων μαθητών 
υποβάλλουν αίτηση συμμετοχής στη Διεύθυνση ή στο 
Γ ραφείο Πρωτοβάθμιας Εκπαίδευσης στη σχολική πε¬ 
ριφέρεια του οποίου διαμένουν. 

Ο Διευθυντής της Διεύθυνσης ή του Γ ραφείου Πρωτο¬ 
βάθμιας Εκπαίδευσης συγκεντρώνει τις αιτήσεις και με 
πράξη του ορίζει το σχολείο που θα γίνουν οι εξετάσεις. 
Ο Διευθυντής του σχολείου συγκροτεί τριμελή εξετα¬ 
στική επιτροπή και αν αυτές είναι επιτυχείς εκδίδει τον 
τίτλο σπουδών, μετά την έγκριση του Πρακτικού της 
επιτροπής από τον Διευθυντή της Διεύθυνσης ή του 
Γ ραφείου Εκπαίδευσης. 

Στον απολυτήριο τίτλο σπουδών αναγράφεται υπο¬ 
χρεωτικά η Πράξη του Διευθυντή με την οποία συ¬ 
γκροτήθηκε η εξεταστική επιτροπή, ο γενικός βαθμός 
απόλυσης, καθώς και ότι ο τίτλος εκδόθηκε μετά από 
ειδική απολυτήρια εξέταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 112296/Δ4 (5) 

Μετατροπή Δημοτικού Σχολείου ως Πειραματικού. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

ί) της παρ. 10, εδάφιο β' του άρθρου β' του ν. 1566/1985 
(Α' 167), 

ϋ) της παρ. 13 του άρθρου 30 του ν. 2083/1992 (Α' 159) 
«Εκσυγχρονισμός της Ανώτατης Εκπαίδευσης». 

2. Την υπ’ αριθμ. Φ. 27/148/Γ1/160/14.2.1995 (Β' 96) από¬ 
φασή μας «Οργάνωση λειτουργία και υπαγωγή Πειρα¬ 
ματικών σχολείων πρώην Παιδαγωγικών Ακαδημιών στα 
Παιδαγωγικά Τμήματα Δημ. Εκπαίδευσης και Νηπιαγω¬ 
γών των Α.Ε.Ι.». 

3. Την ανάγκη ίδρυσης ή ορισμού σχολικών μονάδων 
ενταγμένων στα Παιδαγωγικά Τμήματα των Πανεπι¬ 
στημίων για την προαγωγή της ψυχοπαιδαγωγικής και 
εκπαιδευτικής έρευνας και της πρακτικής άσκησης των 
φοιτητών. 


4. Την πρόταση του Αριστοτελείου Πανεπιστημίου 
Θεσσαλονίκης να ενταχθεί το 3° Δημοτικό Σχολείο Εύο¬ 
σμου στο τμήμα Αγγλικής Γλώσσας και Φιλολογίας για 
τη διδασκαλία της Αγγλικής Γλώσσας. 

5. Την πρόταση του Διευθυντή Πρωτοβάθμιας Εκπαί¬ 
δευσης Δυτικής Θεσσαλονίκης. 

6. Την υπ’ αριθμ. 37876/ΣΤ5/26.4.2004 (Β' 608) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

7. Το γεγονός ότι από την απόφαση αυτή δεν προκύπτει 
δαπάνη σε βάρος του Κρατικού Προϋπολογισμού, γιατί το 
Δημοτικό Σχολείο αυτό ήδη λειτουργεί, αποφασίζουμε: 

Μετατρέπουμε το 3° δωδεκαθέσιο Δημοτικό Σχολείο 
Ευόσμου της Διεύθυνσης Πρωτοβάθμιας Εκπαίδευσης 
Δυτικής Θεσσαλονίκης σε πειραματικό για τη διδασκα¬ 
λία της Αγγλικής Γλώσσας από το σχολικό έτος 2005- 
2006, το οποίο θα διέπεται από τις ισχύουσες διατάξεις 
για την οργάνωση και λειτουργία των πειραματικών 
δημοτικών σχολείων στα Παιδαγωγικά Τμήματα Δη¬ 
μοτικής Εκπαίδευσης και Νηπιαγωγών των Ανωτάτων 
Εκπαιδευτικών Ιδρυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




